**Finančné opravy za porušenie pravidiel a postupov Obstarávania**

Poskytovateľ postupuje pri identifikovaní nedostatkov predstavujúcich porušenie pravidiel a postupov Obstarávania (obstarávania služieb, tovarov a stavebných prác podľa záväzných interných pravidiel a postupov pre Obstarávanie Medzinárodnej organizácie pre migráciu podľa pravidiel uvedených v Zmluve o poskytnutí NFP.

V nadväznosti na zistené porušenie pravidiel a postupov Obstarávania Poskytovateľ určí percentuálnu sadzbu finančnej opravy (Ex ante finančnej opravy alebo Ex post finančnej opravy) prislúchajúcej konkrétnemu porušeniu primerane k nižšie uvedenému zoznamu pravidiel a postupov Obstarávania uvedenom v Prílohe Rozhodnutia Európskej komisie č. C(2019) 3452 zo dňa 14.05.2019, ktorým sa stanovujú usmernenia o určovaní finančných opráv, ktoré je potrebné uplatňovať na výdavky financované Úniou pri nedodržaní platných pravidiel verejného obstarávania.

Všetky percentuálne sadzby sa týkajú prípadov, keď konkrétne porušenie malo alebo mohlo mať vplyv na výsledok Obstarávania.



EURÓPSKA

KOMISIA

Brusel, 14.5.2019

С(2019) 3452 final

# PRÍLOHA

**k**

# ROZHODNUTIE KOMISIE

**zo 14. mája 2019,**

# ktorým sa stanovujú usmernenia o určovaní finančných opráv, ktoré je potrebné uplatňovať na výdavky financované Úniou pri nedodržaní platných pravidiel verejného

**obstarávania**

SK SK

# Obsah

1. [ÚVOD 2](#_bookmark0)
   1. [Účel usmernení 2](#_bookmark1)
   2. [Rozsah pôsobnosti 3](#_bookmark2)
      1. [Zákazky, na ktoré sa vzťahujú smernice 3](#_bookmark3)
      2. [Zákazky, na ktoré sa smernice nevzťahujú 4](#_bookmark4)
      3. [Existencia určitého cezhraničného záujmu 4](#_bookmark5)
   3. [Výdavky, na ktoré sa vzťahujú finančné opravy 4](#_bookmark6)
   4. [Kritériá, ktoré treba zvážiť pri rozhodovaní o primeranej sadzbe opravy 5](#_bookmark7)
   5. [Podvod 6](#_bookmark8)
2. [TYPY NEZROVNALOSTÍ A PRÍSLUŠNÉ SADZBY FINANČNÝCH OPRÁV 7](#_bookmark9)
   1. [Oznámenie o vyhlásení verejného obstarávania a špecifikácie obstarávania 7](#_bookmark10)
   2. [Výber uchádzačov a hodnotenie ponúk 16](#_bookmark11)
   3. [Realizácia zákazky 21](#_bookmark12)
3. ÚVOD

# Účel usmernení

Všeobecný účel týchto usmernení je dvojaký:

* zvýšiť **právnu istotu** pre členské štáty. Na tento účel je dôležité objasniť okolnosti, za akých môže porušovanie platného práva Únie v oblasti verejného obstarávania alebo vnútroštátneho práva týkajúceho sa jeho uplatňovania viesť k finančným opravám zo strany Komisie,
* zabezpečiť **proporcionalitu**. Na tento účel je dôležité, aby Komisia pri rozhodovaní o finančnej oprave posúdila povahu a závažnosť nezrovnalosti1 a súvisiace finančné dôsledky pre rozpočet Únie.

Komisia bude uplatňovať **finančné opravy** s cieľom vylúčiť z financovania Únie výdavky, ktoré sú v rozpore s platným právom [pozri článok 144 nariadenia (EÚ) č. 1303/2013 a článok 101 ods. 8 nariadenia o rozpočtových pravidlách]. Nezrovnalosť možno vyčísliť presne, alebo nie. Ak je to možné, finančný vplyv nezrovnalosti sa vyčísli presne na základe preskúmania jednotlivých prípadov s cieľom vypočítať presnú výšku výdavkov, ktoré boli Komisii nesprávne vykázané na účely náhrady. V takýchto prípadoch sa finančná oprava musí vypočítať presne. Predpokladá sa však, že v prípade nezrovnalostí vo verejnom obstarávaní nie je možné presne vyčísliť finančný vplyv vzhľadom na povahu nezrovnalosti. V takýchto prípadoch sa preto na dotknuté výdavky uplatní paušálna oprava s ohľadom na povahu a závažnosť nezrovnalostí, v súlade s kritériami stanovenými v bode 1.4.

Nezrovnalosti v oblasti verejného obstarávania sa analyzujú v súlade s cieľom chrániť finančné záujmy Únie a dodržiavať právo Únie (najmä zásady transparentnosti, nediskriminácie, rovnakého zaobchádzania, proporcionality a právnej istoty). Okrem toho sa finančné opravy môžu uplatniť len v prípade, že predmetná nezrovnalosť má alebo by mohla mať finančný vplyv na rozpočet Únie. Preto sa typy nezrovnalostí uvedené v týchto usmerneniach (alebo podobné týmto nezrovnalostiam), pre ktoré sa v oddiele 2 stanovuje paušálna oprava, považujú za nezrovnalosti, ktoré majú finančný vplyv2. V prípadoch, keď má porušenie pravidiel verejného obstarávania len formálny charakter bez skutočného alebo potenciálneho finančného vplyvu, nie je opodstatnená žiadna finančná oprava3.

Účelom usmernení je takisto podporiť jednotný prístup k chybám vo verejnom obstarávaní medzi príslušnými útvarmi Komisie, Európskym dvorom audítorov4 a členskými štátmi. Za vyšetrovanie nezrovnalostí a za vykonávanie požadovaných finančných opráv sú zodpovedné v prvom rade členské štáty. V tejto súvislosti sa príslušným orgánom v členských štátoch odporúča, aby pri

1 Na účely týchto usmernení „nezrovnalosť“ znamená porušenie platného práva v oblasti verejného obstarávania, ktoré má alebo by malo negatívny vplyv na rozpočet Únie.

2 Typy nezrovnalostí opísané v oddiele 2 sú najčastejšie zistenými typmi nezrovnalostí. Tento zoznam nie je úplný. Ak je to možné, ďalšie nezrovnalosti by sa mali riešiť analogicky podľa typov nezrovnalostí uvedených v týchto usmerneniach.

3 Príklad: Ak bolo oznámenie o výsledku verejného obstarávania uverejnené neskôr, ako sa vyžadovalo, alebo nebolo uverejnené vôbec.

4 Pozri odporúčanie Európskeho parlamentu o absolutóriu za rok 2010: „*Parlament vyzýva (...) Komisiu a Dvor audítorov, aby súrne zjednotili prístup k chybám vo verejnom obstarávaní v dvoch oblastiach politiky, a to v oblasti poľnohospodárstva a prírodných zdrojov a v oblasti súdržnosti, energetiky a dopravy (…)*“.

oprave nezrovnalostí, ktoré zistili ich vlastné útvary, uplatňovali kritériá a sadzby finančných opráv stanovené v týchto usmerneniach.

Operácie by sa mali vyberať na financovanie v súlade s platnými pravidlami EÚ a vnútroštátnymi pravidlami vrátane tých, ktoré sa týkajú verejného obstarávania. V tejto súvislosti sa môžu vyskytnúť dva scenáre:

1. Ak je postup verejného obstarávania použitý pri verejnej zákazke v rozpore s pravidlami verejného obstarávania (čo by viedlo k finančnej oprave, ak sa výdavky, ktoré vznikli na základe tejto zákazky, vykážu Komisii) a zmluva ešte nebola podpísaná, príslušný orgán môže s ohľadom na akékoľvek dodatočné náklady a časové obmedzenia odporučiť príjemcovi, aby začal nový postup verejného obstarávania v plnom súlade s uvedenými pravidlami. V prípade, že sa nezačne nové verejné obstarávanie, táto nezrovnalosť by sa mala opraviť uplatnením týchto usmernení5.
2. Ak sa nezrovnalosť zistí až po podpísaní zmluvy a po tom, ako bola operácia schválená na financovanie (v ktorejkoľvek fáze cyklu operácie), nezrovnalosť by sa mala opraviť uplatnením týchto usmernení.

# Rozsah pôsobnosti

Ako sa uvádza v článku 1 rozhodnutia, v týchto usmerneniach sa stanovuje výška opravy, ktorá sa má uplatniť v prípade nezrovnalostí, ktoré predstavujú porušenie pravidiel verejného obstarávania uplatniteľných na zákazky6, ktoré vytvárajú výdavky financované z rozpočtu Únie v rámci zdieľaného riadenia7.

* + 1. Zákazky, na ktoré sa vzťahujú smernice

Tieto usmernenia sa týkajú nezrovnalostí zistených v súvislosti s verejnými zákazkami a obstarávateľmi, ako sa vymedzujú v smerniciach8. Ak sa uplatňuje článok 13 smernice 2014/24/EÚ, tieto usmernenia sa uplatňujú aj na zákazky, ktoré dotujú verejní obstarávatelia, a to aj v prípade, že verejní obstarávatelia tieto zákazky nezadali.

5 T. j. na všetky výdavky, ktoré sa majú vykázať Komisii v súvislosti s príslušnou zákazkou, by sa mala uplatniť paušálna oprava *ex ante*.

6 Na účely usmernení sa pojem „zákazka“ používa *lato senso*, t. j. odkazuje na akýkoľvek postup verejného obstarávania.

7 Tieto usmernenia sa nevzťahujú na nezrovnalosti, ktoré majú vplyv na výdavky, u ktorých bolo postupované podľa pravidiel zjednodušeného vykazovania nákladov.

8 Ide o tieto smernice:

* + smernica Európskeho parlamentu a Rady 2014/23/EÚ z 26. februára 2014 o udeľovaní koncesií (Ú. v. EÚ L 94, 28.3.2014, s. 1), v znení zmien,
  + smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (Ú. v. EÚ L 94, 28.3.2014, s. 65), v znení zmien,
  + smernica Európskeho parlamentu a Rady 2014/25/EÚ z 26. februára 2014 o obstarávaní vykonávanom subjektmi pôsobiacimi v odvetviach vodného hospodárstva, energetiky, dopravy a poštových služieb a o zrušení smernice 2004/17/ES; (Ú. v. EÚ L 94, 28.3.2014, s. 243), v znení zmien,
  + smernica Európskeho parlamentu a Rady 2009/81/ES z 13. júla 2009 o koordinácii postupov pre zadávanie určitých zákaziek na práce, zákaziek na dodávku tovaru a zákaziek na služby verejnými obstarávateľmi alebo obstarávateľmi v oblastiach obrany a bezpečnosti (Ú. v. EÚ L 216, 20.8.2009, s. 76).
    1. Zákazky, na ktoré sa smernice nevzťahujú

Pokiaľ sa smernice neuplatňujú9, ale obstarávanie patrí do rozsahu pôsobnosti Zmluvy

a vnútroštátneho práva v oblasti verejného obstarávania, tieto usmernenia sa uplatňujú za predpokladu, že je splnená aspoň jedna z týchto podmienok:

1. existuje určitý cezhraničný záujem v zmysle bodu 1.2.3, pričom pri zadaní takýchto zákaziek neboli rešpektované zásady transparentnosti a nediskriminácie zakotvené v Zmluve;
2. v prípade predmetných zákaziek existuje zjavné porušenie vnútroštátneho práva v oblasti verejného obstarávania.

Okrem toho sa tieto usmernenia uplatňujú aj vtedy, ak si vnútroštátne pravidlá (vrátane zmluvných alebo grantových podmienok) výslovne vyžadujú, aby príjemcovia finančných prostriedkov EÚ dodržiavali vnútroštátne pravidlá verejného obstarávania alebo podobné pravidlá10, dokonca aj vtedy, ak títo príjemcovia nie sú sami verejnými obstarávateľmi, ako sa vymedzuje v smerniciach. V takom prípade predstavuje nezrovnalosť porušenie vnútroštátnych pravidiel (napr. podmienky uvedené v dohode o grante odkazujú na zásady stanovené v Zmluve alebo na vnútroštátne pravidlá verejného obstarávania).

Vo všetkých takýchto prípadoch by sa mala požadovaná úroveň finančných opráv určiť analogicky podľa typov nezrovnalostí uvedených v oddiele 2.

* + 1. Existencia určitého cezhraničného záujmu

Pri posudzovaní existencie určitého cezhraničného záujmu v zákazkách, na ktoré sa smernice nevzťahujú, nesie dôkazné bremeno Komisia, pričom berie ohľad na judikatúru Súdneho dvora Európskej únie11.

V tejto súvislosti je v prvom rade potrebné určiť, či existujú skutkové okolnosti, ktoré by spoločne dokazovali cezhraničný záujem, a to vrátane: i) predmetu zákazky, ii) jej odhadovanej hodnoty,

1. technických požiadaviek na zákazku, iv) zemepisnej polohy miesta realizácie zákazky, v) dôkazu o ponukách z iných členských štátov alebo vyjadreného záujmu hospodárskych subjektov z iného členského štátu.

# Výdavky, na ktoré sa vzťahujú finančné opravy

Keď Komisia zistí nezrovnalosti v súvislosti s nedodržaním pravidiel verejného obstarávania, v súlade s týmito usmerneniami určí výšku finančnej opravy, ktorá sa uplatní. Výška finančnej opravy sa vypočíta na základe výšky výdavkov vykázaných Komisii a súvisiacich so zákazkou (alebo jej časťou12), ktorej sa nezrovnalosť týka, pričom sa použije vhodná paušálna oprava v súlade s oddielom 2, s ohľadom na kritériá uvedené v oddiele 1.4.

9 Vrátane zákaziek na poskytnutie služieb týkajúcich sa sociálnych a iných osobitných služieb, ktoré nie sú uvedené v prílohe XIV k smernici 2014/24/EÚ.

10 Napr. vnútroštátne alebo programove pravidlá oprávnenosti, v ktorých sa stanovuje povinnosť príjemcov, ktorí nie sú verejnými obstarávateľmi, dodržiavať pri uzatváraní zmlúv s dodávateľmi určitý zjednodušený postup verejného obstarávania.

11 Pozri rozsudok vo veci C-507/03, *Komisia/Írsko*, Zb. 2007, s. I-9777, body 32 a 34. Pozri tiež veci C-412/04, *Komisia/Taliansko*, Zb. 2008, s. I-619; spojené veci C-147/06 a C-148/06, SECAP SpA a Santorso Soc. proti Comune di Torino, Zb. 2008, s. I-3565.

12 Finančná oprava sa obmedzuje na časť zákazky, ak je táto časť jasne identifikovateľná, teda ak je zákazka rozdelená na časti alebo ak sa riadi rámcovou dohodou podľa článku 33 smernice 2014/24/EÚ. Platilo by to

Rovnaká sadzba opravy by sa mala uplatňovať na všetky budúce výdavky ovplyvnené nezrovnalosťou, ktoré sa týkajú tej istej dotknutej zákazky (alebo jej časti), a to ešte predtým, ako sa tieto výdavky vykážu Komisii.

Praktický príklad:

V prípade, že výška celkových výdavkov vykázaná Komisii v súvislosti so zákazkou na práce (uzatvorenou po uplatnení neoprávnených podmienok účasti) dosahuje 10 000 000 EUR a že uplatniteľná sadzba finančnej opravy predstavuje 25 %, suma, ktorú treba odpočítať z výkazu výdavkov určeného Komisii, predstavuje 2 500 000 EUR. Financovanie zo strany Únie je primerane znížené na základe príslušnej miery spolufinancovania pre prioritnú os, pod ktorou boli výdavky vykázané. Ak potom vnútroštátne orgány majú v úmysle vykázať ďalšie výdavky, ktoré súvisia s tou istou zákazkou a ktoré sú ovplyvnené rovnakou nezrovnalosťou, tieto výdavky by mali pred vykázaním výdavkov Komisii podliehať rovnakej sadzbe opravy vo výške 25 %13. Celá hodnota platieb týkajúcich sa zákazky sa napokon opraví na základe rovnakej sadzby opravy.

# Kritériá, ktoré treba zvážiť pri rozhodovaní o primeranej sadzbe opravy

Ako sa uvádza v bode 1.1, ak vzhľadom na povahu nezrovnalosti nie je možné presne vyčísliť finančný vplyv, ale táto nezrovnalosť ako taká môže mať vplyv na rozpočet, Komisia môže vypočítať výšku opravy, ktorá sa má uplatniť, na základe troch kritérií, konkrétne povahy a závažnosti14 nezrovnalostí a z toho vyplývajúcej finančnej straty pre fondy. Z toho vyplýva, že finančné opravy uplatňované na základe škály paušálnych sadzieb uvedených v oddiele 2 týchto usmernení (5 %, 10 %, 25 % a 100 %) sú v súlade so zásadou proporcionality. Tým nie je dotknutá skutočnosť, že pri výpočte konečnej výšky opravy, ktorá sa má uplatniť, by sa mali zohľadniť všetky charakteristiky nezrovnalosti zistenej v súvislosti s prvkami zohľadnenými pri stanovovaní tejto paušálnej sadzby15.

Ak sa v tom istom postupe verejného obstarávania zistí viacero nezrovnalostí, sadzby opravy sa nekumulujú. Na stanovenie sadzby opravy, ktorá sa má uplatniť na príslušnú zákazku v súlade s oddielom 2, sa za ukazovateľ považuje najzávažnejšia nezrovnalosť.

V niektorých prípadoch môžu mať jednotlivé nezrovnalosti týkajúce sa verejného obstarávania systémový charakter vyplývajúci z nedostatkov v systéme riadenia a kontroly. V takýchto prípadoch by mal členský štát po oprave jednotlivých nezrovnalostí týkajúcich sa verejného obstarávania prijať vhodné nápravné opatrenia týkajúce sa ostatných postupov verejného obstarávania ovplyvnených rovnakým typom nezrovnalostí. Ak sa tak nestane (t. j. ak sa neopravia všetky výdavky ovplyvnené nedostatkami), Komisia v súlade so sektorovými predpismi, ktoré platia pre jednotlivé fondy, uplatní príslušné nápravné opatrenia vrátane čistých finančných opráv. Finančné opravy sa majú uplatňovať na dotknuté postupy verejného obstarávania, ktoré ešte neboli predmetom individuálnych opráv.

napríklad v prípade reštriktívnych technických špecifikácií, pokiaľ ide o jednu z častí v danej zákazke, ako v tomto prípade: verejný obstarávateľ požaduje určitú značku počítačov (bez doplnenia povinnej zmienky „alebo rovnocennú“) v rámci časti rozsiahlejšej zákazky na práce týkajúcej sa výstavby nemocnice. V takomto prípade sa finančná oprava týka len výdavkov súvisiacich s počítačmi nadobudnutými na základe tejto zákazky, a nie výdavkov na celú zákazku.

13 Vnútroštátne orgány musia viesť úplný audítorský záznam o finančných opravách uplatnených na zákazku vrátane príslušných záznamov v účtovnom systéme.

14 Závažnosť nezrovnalosti sa posudzuje najmä s prihliadnutím na tieto faktory: úroveň hospodárskej súťaže, transparentnosť a rovnaké zaobchádzanie.

15 Pozri najmä článok 144 ods. 2 nariadenia (EÚ) č. 1303/2013 a ustálenú judikatúru SDEÚ C-406/14 (body 47 – 49) a C-408/16 (body 65 a 66).

# Podvod

Finančná oprava na úrovni 100 % sa uplatňuje na výdavky dotknuté nezrovnalosťami vyplývajúcimi z porušenia pravidiel verejného obstarávania, ktoré majú vplyv na rozpočet EÚ a týkajú sa podvodu, ktorý poškodzuje finančné záujmy Únie, alebo akéhokoľvek iného trestného činu vymedzeného v článkoch 3 – 5 smernice (EÚ) 2017/137116, ktorý konštatoval príslušný súdny orgán alebo zistil príslušný orgán EÚ alebo vnútroštátny orgán na základe dôkazných prvkov podporujúcich prítomnosť podvodných nezrovnalostí.

Podvod môžu zistiť únijné alebo vnútroštátne správne orgány a orgány poverené vyšetrovaním trestných činov, ktoré sa špecializujú na boj proti korupcii/podvodom.

Audítori Komisie a vnútroštátnych audítorských orgánov17 nemajú osobitné právomoci na vyšetrovanie prípadov podvodu (pokiaľ nemajú osobitné povinnosti podľa vnútroštátneho práva). Ich správy, hoci sa v nich identifikuje riziko alebo naznačuje pravdepodobnosť podvodného konania, preto samy osebe nestanovujú existenciu podvodu. Tým nie je dotknutá ich povinnosť, ako sa potvrdzuje v článku 15 ods. 3 smernice (EÚ) 2017/1371, oznamovať „*úradu OLAF a iným príslušným orgánom všetky skutočnosti, o ktorých sa dozvedeli pri plnení svojich povinností a ktoré by mohli byť kvalifikované ako trestný čin*“, a nie je tým dotknutá ani povinnosť členských štátov zabezpečiť, „*aby vnútroštátne audítorské orgány postupovali rovnakým spôsobom*“.

16 Ako sa stanovuje v článku 3 ods. 2 písm. b) smernice Európskeho parlamentu a Rady (EÚ) 2017/1371 z 5. júla 2017 o boji proti podvodom, ktoré poškodzujú finančné záujmy Únie, prostredníctvom trestného práva.

17 Alebo certifikačné orgány v rámci Európskeho poľnohospodárskeho fondu pre rozvoj vidieka.

1. **TYPY NEZROVNALOSTÍ A PRÍSLUŠNÉ SADZBY FINANČNÝCH OPRÁV**

# Oznámenie o vyhlásení verejného obstarávania a špecifikácie obstarávania

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Uplatniteľné právo18** | **Opis nezrovnalosti** | **Sadzba opravy** |
| 1. | Neuverejnenie oznámenia o vyhlásení verejného obstarávania  Alebo neodôvodnené priame zadanie (t. j. nezákonné rokovacie konanie bez predchádzajúceho uverejnenia oznámenia o vyhlásení verejného obstarávania) | Článok 31 smernice 2014/23/EÚ  Články 26, 32 a 49 smernice 2014/24/EÚ  Článok 44 a články 67 – 69  smernice 2014/25/EÚ | Oznámenie o vyhlásení verejného obstarávania nebolo uverejnené v súlade s príslušnými pravidlami (napr. v *Úradnom vestníku Európskej únie*), ako to vyžadujú smernice.  To platí aj pre priame zadania alebo rokovacie konania bez predchádzajúceho uverejnenia oznámenia o vyhlásení verejného obstarávania, ak nie sú splnené kritériá na ich použitie. | 100 % |
| Ten istý prípad s tým rozdielom, že uverejnenie sa uskutočnilo inými primeranými prostriedkami19. | 25 % |
| 2. | Umelé rozdelenie zákaziek na práce/služby/dodávky | Článok 8 ods. 4 smernice 2014/23/EÚ  Článok 5 ods. 3 smernice 2014/24/EÚ  Článok 16 ods. 3 smernice | Projekt prác alebo navrhovaný nákup určitého množstva dodávok a/alebo služieb je umelo rozdelený na niekoľko zákaziek. V dôsledku toho je hodnota každej zákazky na časť prác/dodávok/služieb nižšia ako prahová hodnota stanovená v smerniciach, čím sa bráni jej uverejneniu v úradnom vestníku pre celý súbor predmetných prác, služieb alebo dodávok20. | 100 % (táto oprava sa uplatní, ak oznámenie  o vyhlásení verejného obstarávania týkajúce sa  predmetných |

18 Uvedená judikatúra odkazuje na ustanovenia smerníc 2004/17/ES a 2004/18/ES. Poskytnutý výklad však môže byť relevantný aj pre ustanovenia smerníc z roku 2014.

19 Primerané prostriedky uverejnenia znamenajú, že oznámenie o vyhlásení verejného obstarávania bolo uverejnené spôsobom, ktorým sa zabezpečuje, že podnik so sídlom v inom členskom štáte má prístup k náležitým informáciám týkajúcim sa verejného obstarávania ešte pred zadaním zákazky, aby tak mohol predložiť ponuku alebo vyjadriť svoj záujem o účasť na získavaní tejto zákazky. V praxi ide o prípad, keď i) oznámenie o vyhlásení verejného obstarávania bolo uverejnené na vnútroštátnej úrovni (podľa vnútroštátnych právnych predpisov alebo pravidiel v tomto smere) a/alebo ii) boli dodržané základné normy pre uverejňovanie zákaziek (viac podrobností o týchto normách sa uvádza v oddiele 2.1 výkladového oznámenia Komisie 2006/C 179/02).

20 Rovnaký prístup sa uplatňuje *mutatis mutandis* na zákazky, ktoré podliehajú len vnútroštátnym pravidlám verejného obstarávania, a v prípadoch, keď umelé rozdelenie prác/dodávok/služieb zabránilo uverejneniu zákaziek v súlade s týmito pravidlami.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Uplatniteľné právo18** | **Opis nezrovnalosti** | **Sadzba opravy** |
|  |  | 2014/25/EÚ  C-574/10, Komisia/Nemecko, T- 358/08, Španielsko/Komisia, a T- 384/10, Španielsko/Komisia |  | prác/dodávok/služieb nebolo uverejnené v úradnom vestníku, hoci sa to podľa smerníc vyžaduje) |
| Ten istý prípad s tým rozdielom, že uverejnenie sa uskutočnilo inými primeranými prostriedkami, za rovnakých podmienok ako sa stanovuje v bode 1 vyššie. | 25 % |
| 3. | Neodôvodnenie nerozdelenia zákaziek na časti | Článok 46 ods. 1 smernice 2014/24/EÚ | Verejný obstarávateľ neuvádza hlavné dôvody svojho rozhodnutia nerozdeľovať zákazku na viacero častí | 5 % |
| 4. | Nedodržanie lehôt na prijímanie ponúk alebo lehôt na prijímanie žiadostí o účasť21.  Alebo  Nepredĺženie lehôt na prijímanie ponúk, ak | Články 27 – 30, článok 47 ods. 1 a 3  a článok 53 ods. 1 smernice 2014/24/EÚ  Články 45 – 48, článok 66 ods. 3  a článok 73 ods. 1 smernice 2014/25/EÚ | Skrátenie lehôt stanovených v smerniciach je väčšie alebo rovné 85 %, alebo lehota predstavuje päť alebo menej dní. | 100 % |
| Skrátenie lehôt stanovených v smerniciach je väčšie alebo rovné 50 % (ale menšie ako 85 %)22. | 25 % |
| Skrátenie lehôt stanovených v smerniciach je väčšie alebo rovné 30 % (ale menšie ako 50 %). | 10 % |

21 Tieto lehoty sa vzťahujú na verejné súťaže, užšie súťaže a súťažné konania s rokovaním.

Upozorňujeme aj na článok 47 ods. 1 smernice 2014/24/EÚ: „*Verejní obstarávatelia pri stanovovaní lehôt na prijímanie ponúk a žiadostí o účasť zohľadnia zložitosť zákazky a čas potrebný na vypracovanie ponúk bez toho, aby tým boli dotknuté minimálne lehoty uvedené v článkoch 27 až 31.*“.

22 Napríklad vzhľadom na minimálnu lehotu na prijímanie ponúk 35 dní (podľa článku 27 smernice 2014/24/EÚ) by mohli nastať dva scenáre: 1. lehota, ktorú uplatnil verejný obstarávateľ, bola desať dní, čo znamená skrátenie lehoty o 71,4 % [= (35 – 10)/35], čo odôvodňuje finančnú opravu na úrovni 25 %; 2. lehota, ktorú uplatnil verejný obstarávateľ, bola desať dní, ale minimálna lehota mohla byť 15 dní (z dôvodu uverejnenia predbežného oznámenia), čo znamená skrátenie lehoty o 33 % [= (15 – 10)/15)], čo odôvodňuje finančnú opravu na úrovni 10 %.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Uplatniteľné právo18** | **Opis nezrovnalosti** | **Sadzba opravy** |
|  | dochádza k podstatným  zmenám v súťažných podkladoch |  | alebo  Lehoty neboli predĺžené, pričom došlo k podstatným zmenám v súťažných podkladoch23. |  |
| Skrátenie lehôt stanovených v smerniciach je menšie ako 30 %. | 5 % |
| 5. | Nedostatočný čas pre potenciálnych uchádzačov/záujemcov na získanie súťažných podkladov  alebo  Obmedzenia v získaní súťažných podkladov | Články 29 a 34 smernice 2014/23/EÚ  Články 22 a 53 smernice 2014/24/EÚ  Články 40 a 73 smernice 2014/25/EÚ | Lehota pre hospodárske subjekty (t. j. potenciálnych uchádzačov/záujemcov) na získanie súťažných podkladov je príliš krátka (t. j. kratší alebo rovná 50 % lehoty na prijímanie ponúk stanovených v súťažných podkladoch, v súlade s príslušnými ustanoveniami), čím sa vytvárajú neodôvodnené prekážky v otváraní verejného obstarávania hospodárskej súťaži. | 10 % |
| Lehota pre hospodárske subjekty (t. j. potenciálnych uchádzačov/záujemcov) na získanie súťažných podkladov je skrátená, ale toto skrátenie je menšie ako 80 % lehoty na prijímanie ponúk, v súlade s príslušnými ustanoveniami. | 5 % |
| Lehota pre hospodárske subjekty (t. j. potenciálnych uchádzačov/záujemcov) na získanie súťažných podkladov je maximálne päť dní.  alebo  Ak verejný obstarávateľ vôbec neponúkol24 neobmedzený, úplný a bezplatný priamy elektronický prístup k súťažným podkladom, ako sa stanovuje | 25 % |

23 Pozri článok 47 ods. 3 písm. b) smernice 2014/24/EÚ.

24 Ak bol elektronický prístup ponúknutý, ale obdobie prístupu bolo skrátené, zodpovedajúcim spôsobom sa uplatňujú vyššie uvedené sadzby na úrovni 25 %, 10 % alebo 5 %.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Uplatniteľné právo18** | **Opis nezrovnalosti** | **Sadzba opravy** |
|  |  |  | v článku 53 ods. 1 smernice 2014/24/EÚ, ide o závažnú nezrovnalosť25. |  |
| 6. | Neuverejnenie predĺžených lehôt na prijímanie ponúk26  Alebo  Nepredĺženie lehôt na prijímanie ponúk | Články 3 a 39 smernice 2014/23/EÚ  Články 18 a 47 smernice 2014/24/EÚ  Články 36 a 66 smernice 2014/25/EÚ | Počiatočné lehoty na prijímanie ponúk (alebo prijímanie žiadostí o účasť) boli správne v súlade s platnými ustanoveniami, ale boli predĺžené bez náležitého uverejnenia v súlade s príslušnými pravidlami (t. j. uverejnenie v *Úradnom vestníku Európskej únie*), hoci (predĺžené lehoty) boli zverejnené inými prostriedkami (pozri podmienky uvedené v bode 1 vyššie). | 5 % |
| Ten istý prípad, pričom (predĺžené lehoty) neboli zverejnené inými prostriedkami (pozri podmienky uvedené v bode 1 vyššie).  alebo  Nepredĺženie lehôt na prijímanie ponúk, pričom z akéhokoľvek dôvodu došlo k tomu, že hoci hospodársky subjekt požiadal o dodatočné informácie včas, neboli poskytnuté najneskôr šesť dní pred uplynutím lehoty stanovenej na prijímanie ponúk27. | 10 % |
| 7. | Prípady nezdôvodňujúce použitie súťažného konania s rokovaním alebo súťažného dialógu | Článok 26 ods. 4 smernice 2014/24/EÚ | Verejný obstarávateľ udeľuje verejnú zákazku prostredníctvom súťažného konania s rokovaním alebo súťažného dialógu v situáciách, ktoré sa v smernici nestanovujú. | 25 % |

25 Okrem prípadov, keď sú splnené podmienky stanovené v citovanom druhom a treťom odseku. V takýchto prípadoch sa neuplatňuje žiadna oprava.

26 Alebo predĺžených lehôt na prijímanie žiadostí o účasť. Tieto lehoty platia pre užšie súťaže a rokovacie konania s uverejnením oznámenia o vyhlásení verejného obstarávania.

27 Pozri článok 47 ods. 3 písm. a) smernice 2014/24/EÚ. V prípade zrýchleného postupu uvedeného v článku 27 ods. 3 a článku 28 ods. 6 uvedenej smernice je táto lehota štyri dni.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Uplatniteľné právo18** | **Opis nezrovnalosti** | **Sadzba opravy** |
|  |  |  | Prípady, v ktorých verejný obstarávateľ zabezpečil úplnú transparentnosť vrátane odôvodnenia použitia týchto postupov v súťažných podkladoch, neobmedzil počet vhodných záujemcov o predloženie pôvodnej ponuky, pričom počas rokovaní o ponukách bolo zabezpečené rovnaké zaobchádzanie so všetkými uchádzačmi. | 10 % |
| 8. | Nesúlad s postupom  stanoveným v smernici o elektronickom  a hromadnom obstarávaní28 | Články 33 – 39 smernice 2014/24/EÚ  Články 51 – 57 smernice 2014/25/EÚ | Osobitné postupy pre elektronické a hromadné obstarávanie29 sa nedodržali, ako sa stanovuje v platnej smernici, a nesúlad by mohol mať na potenciálnych uchádzačov odrádzajúci účinok30. | 10 % |
| Ak nesúlad viedol k zadaniu zákazky inému uchádzačovi ako tomu, ktorému mala byť zadaná, považuje sa to za závažnú nezrovnalosť31. | 25 % |
| 9. | Neuverejnenie podmienok účasti a/alebo kritérií na vyhodnotenie ponúk (a ich váhy) alebo podmienok plnenia zákaziek alebo technických špecifikácií  v oznámení o vyhlásení | Články 31, 33, 34, 36, 37, 38 a 41  a príloha V [bod 7 písm. c) a bod 9] smernice 2014/23/EÚ  Články 42, 51, 53, 56 – 63, 67 a 70  a príloha V časť C [bod 11 písm. c) a bod 18] a príloha VII | a) Neuverejnenie podmienok účasti a/alebo kritérií na vyhodnotenie ponúk (a ich váhy) v oznámení o vyhlásení verejného obstarávania32. | 25 % |
| b) Neuverejnenie podmienok plnenia zákaziek alebo technických špecifikácií v oznámení o vyhlásení verejného obstarávania33. | 10 % |

28 Okrem prípadov, keď sa na nezrovnalosť už vzťahujú iné typy nezrovnalostí stanovené v týchto usmerneniach.

29 Ide o tieto postupy verejného obstarávania: rámcové dohody, dynamické nákupné systémy, elektronické aukcie, elektronické katalógy, centralizované obstarávacie činnosti a centrálne obstarávacie organizácie.

30 Napríklad: doba platnosti rámcovej dohody bez náležitého odôvodnenia presahuje štyri roky.

31 Ak nesúlad znamená, že oznámenie o vyhlásení verejného obstarávania nebolo uverejnené, potom sa sadzba opravy určí v súlade s bodom 1 uvedeným vyššie.

32 Alebo v súťažných podkladoch, ak sa uverejňujú spolu s oznámením o vyhlásení verejného obstarávania.

33 Alebo v súťažných podkladoch, ak sa uverejňujú spolu s oznámením o vyhlásení verejného obstarávania.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Uplatniteľné právo18** | **Opis nezrovnalosti** | **Sadzba opravy** |
|  | verejného obstarávania. Alebo  Nedostatočne podrobný opis kritérií na vyhodnotenie ponúk a ich váhy.  Alebo Nedostatočná  komunikácia/neuverejnenie vysvetlení/dodatočných informácií. | smernice 2014/24/EÚ  Články 60, 71, 73, 76 – 79, 82 a 87,  príloha VIII a príloha XI časť A (body 16 a 19), časť B (body 15  a 16) a časť C (body 14 a 15) smernice 2014/25/EÚ  Zásada rovnakého zaobchádzania uvedená v článku 18 smernice 2014/24/EÚ  Judikatúra: SDEÚ-07/2016  Dimarso, SDEÚ-11/2010 Komisia/Írsko, SDEÚ-01/2008 Lianakis | 1. Kritériá na vyhodnotenie ponúk a ich váha sa dostatočne podrobne neopisujú ani v uverejnenom oznámení o vyhlásení verejného obstarávania, ani v špecifikáciách obstarávania, čo má za následok neprimerané obmedzenie hospodárskej súťaže (t. j. nedostatok podrobných informácií mohol mať na potenciálnych uchádzačov odrádzajúci účinok)34. 2. Objasnenia alebo dodatočné informácie (v súvislosti s podmienkami účasti/kritériami na vyhodnotenie ponúk), ktoré poskytol obstarávateľ, neboli oznámené všetkým uchádzačom alebo neboli zverejnené. |  |

34 Okrem prípadov, keď verejný obstarávateľ na žiadosť uchádzačov dostatočne objasnil kritériá na hodnotenie ponúk a ich váhu ešte pred termínom na predloženie ponúk.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Uplatniteľné právo18** | **Opis nezrovnalosti** | **Sadzba opravy** |
| 10. | Použitie   * kritérií vylúčenia, podmienok účasti a kritérií na vyhodnotenie ponúk alebo * podmienok plnenia zákaziek alebo * technických špecifikácií,   ktoré sú diskriminačné, na základe neoprávnených vnútroštátnych, regionálnych alebo miestnych preferencií | Články 36, 37, 38 a 41 v súvislosti s článkom 3 smernice 2014/23/EÚ  Články 42, 56 – 63, články 67 a 70 v súvislosti s článkom 18 ods. 1, prílohou VII smernice 2014/24/EÚ  Články 60, 76 – 79, 82 a 87 v súvislosti s článkom 36 ods. 1, prílohou VIII smernice 2014/25/EÚ | Prípady, v ktorých hospodárske subjekty mohli byť odradené od verejného obstarávania z dôvodu kritérií vylúčenia, podmienok účasti a/alebo kritérií na vyhodnotenie ponúk alebo podmienok plnenia zákaziek, ktoré zahŕňajú neodôvodnené vnútroštátne, regionálne alebo miestne preferencie.  Ide napríklad o prípad, keď v čase predloženia ponuky existuje požiadavka:   1. mať sídlo alebo zastúpenie v danej krajine alebo regióne alebo 2. uchádzači musia mať prax a/alebo kvalifikáciu v danej krajine alebo v danom regióne35; 3. uchádzači musia mať vybavenie v danej krajine alebo v danom regióne. | 25 % |
| Ten istý prípad s tým rozdielom, že bola predsa len zabezpečená minimálna úroveň hospodárskej súťaže,  t. j. viaceré hospodárske subjekty predložili ponuky, ktoré boli prijaté a spĺňali podmienky účasti. | 10 % |
| 11. | Použitie  – kritérií vylúčenia, podmienok účasti a kritérií na | Články 36, 37, 38 a 41 v súvislosti s článkom 3 smernice 2014/23/EÚ  Články 42, 56 – 63, články 67 a 70 | Týka sa to kritérií alebo podmienok, ktoré napriek tomu, že nie sú diskriminačné na základe vnútroštátnych/regionálnych/miestnych preferencií,  predsa len vedú k obmedzeniu prístupu hospodárskych | 10 % |

35 Vymedzenie podmienok účasti nesmie byť diskriminačné ani reštriktívne, musí byť spojené s predmetom zákazky a musí byť primerané. V každom prípade, ak dostatočne presný opis požadovanej špecifickej podmienky účasti nie je možný, odkaz použitý v podmienkach účasti musí byť doplnený slovami „alebo rovnocenný“, aby sa zabezpečilo otvorenie hospodárskej súťaže. Ak sú zavedené tieto podmienky, nie je opodstatnená žiadna finančná oprava.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Uplatniteľné právo18** | **Opis nezrovnalosti** | **Sadzba opravy** |
|  | vyhodnotenie ponúk alebo   * podmienok plnenia zákaziek alebo * technických špecifikácií,   ktoré nie sú v zmysle predchádzajúceho typu nezrovnalostí diskriminačné, ale predsa obmedzujú prístup hospodárskych subjektov | v súvislosti s článkom 18 ods. 1, prílohou VII smernice 2014/24/EÚ  Články 60, 76 – 79, 82 a 87 v súvislosti s článkom 36 ods. 1, prílohou VIII smernice 2014/25/EÚ | subjektov ku konkrétnemu postupu verejného obstarávania, čoho príkladom sú nasledujúce prípady.   1. prípady, v ktorých minimálna úroveň spôsobilosti pre konkrétnu zákazku súvisí s predmetom zákazky, ale nie je mu primeraná; 2. prípady, keď boli počas hodnotenia uchádzačov/záujemcov podmienky účasti použité ako kritériá na vyhodnotenie ponúk; 3. prípady, keď sa vyžadujú osobitné ochranné známky/značky/normy36, okrem prípadov, keď sa takéto požiadavky týkajú doplnkovej časti zákazky a potenciálny vplyv na rozpočet EÚ je len formálny (pozri oddiel 1.4). |  |
| Prípady, v ktorých sa uplatnili reštriktívne kritériá/podmienky/špecifikácie, ale predsa bola zabezpečená minimálna úroveň hospodárskej súťaže,  t. j. viaceré hospodárske subjekty predložili ponuky, ktoré boli prijaté a spĺňali podmienky účasti. | 5 % |
| Prípady, v ktorých minimálna úroveň spôsobilosti pre konkrétnu zákazku zjavne nesúvisí s predmetom zákazky.  alebo  Prípady, keď kritériá vylúčenia, podmienky účasti a/alebo kritériá na vyhodnotenie ponúk alebo | 25 % |

36 Bez toho, aby sa povolila rovnocenná ochranná známka/značka, keďže sa neuvedie povinná citácia „alebo rovnocenná“.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Uplatniteľné právo18** | **Opis nezrovnalosti** | **Sadzba opravy** |
|  |  |  | podmienky plnenia zákaziek viedli k situácii, keď ponuku mohol predložiť len jeden hospodársky subjekt, pričom tento výsledok nemožno odôvodniť technickou špecifickosťou príslušnej zákazky. |  |
| 12. | Nedostatočné alebo nepresné vymedzenie predmetu zákazky37 | Článok 3 smernice 2014/23/EÚ  Článok 18 ods. 1 smernice 2014/24/EÚ  Článok 36 smernice 2014/25/EÚ Veci C-340/02,  *Komisia/Francúzsko*, EU:C:2004:623, a C-299/08,  *Komisia/Francúzsko*, EU:C:2009:769  C-423/07, Komisia/Španielsko | Opis v oznámení o vyhlásení verejného obstarávania a/alebo v špecifikáciách obstarávania je nedostatočný alebo nepresný, čím neumožňuje potenciálnym uchádzačom/záujemcom úplne určiť predmet zákazky, čo má odrádzajúci účinok, ktorý potenciálne obmedzuje hospodársku súťaž 38. | 10 % |
| 13. | Neodôvodnené obmedzenie subdodávateľov | Článok 38 ods. 2 a článok 42 smernice 2014/23/EÚ  Článok 63 ods. 2 a článok 71 smernice 2014/24/EÚ  Článok 79 ods. 3 a článok 88 | V súťažných podkladoch (napr. v technických špecifikáciách) sa ukladajú obmedzenia týkajúce sa využívania subdodávateľov na istú časť zákazky, ktorá je vymedzená abstraktne ako určitá percentuálna časť tejto zákazky, a bez ohľadu na možnosť overenia spôsobilosti potenciálnych subdodávateľov a bez  zmienky o zásadnom charaktere úloh, ktorých by sa to | 5 % |

37 Okrem prípadov, keď: i) smernice umožňujú rokovanie alebo ii) predmet zákazky sa objasnil po uverejnení oznámenia o vyhlásení verejného obstarávania, pričom takéto objasnenie bolo uverejnené v úradnom vestníku.

38 Napr. prostredníctvom sťažností alebo oznámení počas verejného obstarávania sa zistilo, že špecifikácie obstarávania nepostačujú na to, aby prípadní uchádzači určili predmet zákazky. Počet otázok, ktoré položili potenciálni uchádzači, však nie je ukazovateľom existencie nezrovnalosti, pokiaľ verejný obstarávateľ na otázky primerane odpovie v súlade s článkom 47 ods. 3 a článkom 53 ods. 2 smernice 2014/24/EÚ.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Uplatniteľné právo18** | **Opis nezrovnalosti** | **Sadzba opravy** |
|  |  | smernice 2014/25/EÚ  Vec C-406/14, EU:C:2016:652,  *Wrocław – Miasto na prawach powiatu,* bod 34 | týkalo. |  |

# Výber uchádzačov a hodnotenie ponúk

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Právny**  **základ/referenčný dokument** | **Opis nezrovnalosti** | **Sadzba opravy** |
| 14. | Podmienky účasti (alebo technické špecifikácie) boli zmenené po otvorení ponúk alebo boli uplatnené nesprávne. | Článok 3 ods. 1 a  článok 37 smernice 2014/23/EÚ  Článok 18 ods. 1  a článok 56 ods. 1 smernice 2014/24/EÚ  Článok 36 ods. 1  a článok 76 ods. 1 smernice 2014/25/EÚ | Podmienky účasti (alebo technické špecifikácie) boli zmenené počas fázy výberu alebo boli počas tejto fázy nesprávne uplatnené, čo viedlo k prijatiu víťazných ponúk, ktoré nemali byť prijaté (alebo k zamietnutiu ponúk, ktoré mali byť prijaté39), keby boli dodržané uverejnené podmienky účasti. | 25 % |
| 15. | Hodnotenie ponúk s použitím kritérií na  vyhodnotenie ponúk, | Článok 41  smernice 2014/23/EÚ | Kritériá na vyhodnotenie ponúk (alebo príslušné vedľajšie kritériá alebo váhy) uvedené v oznámení o vyhlásení verejného obstarávania alebo v špecifikáciách  obstarávania (1) neboli počas hodnotenia ponúk dodržané, alebo (2) pri tomto | 10 % |

39 Pokiaľ verejný obstarávateľ nemôže jasne preukázať, že zamietnutá ponuka by v žiadnom prípade nevyhrala a že nezrovnalosť by tak nemala žiadny finančný vplyv.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Právny**  **základ/referenčný dokument** | **Opis nezrovnalosti** | **Sadzba opravy** |
|  | ktoré sa líšia od tých, ktoré sa uvádzajú v oznámení o vyhlásení verejného obstarávania alebo v špecifikáciách obstarávania  Alebo  Hodnotenie s použitím dodatočných kritérií na vyhodnotenie ponúk, ktoré neboli uverejnené | Články 67 a 68 smernice 2014/24/EÚ  Články 82 a 83 smernice 2014/25/EÚ  Veci C-532/06, *Lianakis*, EU:C:2008:40,  body 43 – 44 a C-6/15, *TNS Dimarso,* body 25 – 36 | hodnotení sa použili dodatočné kritériá na vyhodnotenie ponúk, ktoré neboli uverejnené40. |  |
| Ak tieto dva uvedené prípady mali diskriminačný účinok (na základe neodôvodnených vnútroštátnych/regionálnych/miestnych preferencií), ide  o závažnú nezrovnalosť. | 25 % |
| 16. | Nedostatočný audítorský záznam týkajúci sa zadania zákazky | Článok 84  smernice 2014/24/EÚ  Článok 100  smernice 2014/25/EÚ | Príslušná dokumentácia (stanovená v platných ustanoveniach smerníc) nepostačuje na odôvodnenie zadania zákazky, čo vedie k nedostatočnej transparentnosti. | 25 % |
| Odmietnutie prístupu k príslušnej dokumentácii je kritickou nezrovnalosťou, keďže obstarávateľ neposkytne dôkazy o tom, že postup verejného obstarávania je v súlade s platnými pravidlami. | 100 % |
| 17. | Rokovanie počas postupu zadávania  zákazky vrátane zmien víťaznej ponuky počas | Článok 37 ods. 6  a článok 59 smernice 2014/23/EÚ | Obstarávateľ umožnil uchádzačovi/záujemcovi zmeniť svoju ponuku41 počas hodnotenia ponúk, pričom táto zmena vedie k zadaniu zákazky tomuto uchádzačovi/záujemcovi. | 25 % |

40 Podľa článku 67 ods. 5 smernice 2014/24/EÚ a súvisiacej judikatúry.

41 Okrem rokovacích konaní a súťažného dialógu a v prípadoch, keď smernice umožňujú uchádzačovi/záujemcovi predložiť, doplniť, objasniť alebo skompletizovať informácie a dokumentáciu.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Právny**  **základ/referenčný dokument** | **Opis nezrovnalosti** | **Sadzba opravy** |
|  | hodnotenia | Článok 18 ods. 1  a článok 56 ods. 3 smernice 2014/24/EÚ  Článok 36 ods. 1  a článok 76 ods. 4 smernice 2014/25/EÚ, vec C-324/14, *Partner Apelski Dariusz*, EU:C:2016:214, bod 69  a vec C-27/15, *Pippo Pizzo* EU:C:2016:404  Spojené veci C-21/03 a C-34/03, *Fabricom,* EU:C:2005:127 | Alebo  Obstarávateľ v rámci verejných súťaží alebo užších súťaží rokuje s uchádzačom (uchádzačmi) počas fázy hodnotenia, čo vedie k výraznej zmene zákazky v porovnaní s pôvodnými podmienkami stanovenými v oznámení o vyhlásení verejného obstarávania alebo v špecifikáciách obstarávania.  alebo  V rámci koncesií obstarávateľ počas rokovaní umožňuje uchádzačovi/záujemcovi zmeniť predmet zákazky, kritériá na vyhodnotenie ponúk a minimálne požiadavky, pričom táto zmena vedie k zadaniu zákazky tomuto uchádzačovi/záujemcovi. |  |

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Právny**  **základ/referenčný dokument** | **Opis nezrovnalosti** | **Sadzba opravy** |
| 18. | Predchádzajúce zapojenie záujemcov/uchádzačov vo vzťahu k verejnému obstarávateľovi, ktoré je v rozpore s pravidlami | Článok 3 a článok 30  ods. 2 smernice 2014/23/EÚ  Článok 18 ods. 1  a články 40 a 41 smernice 2014/24/EÚ  Článok 36 ods. 1  a článok 59 smernice 2014/25/EÚ  Spojené veci C-21/03 a C-34/03, Fabricom, EU:C:2005:127 | Ak predbežné poradenstvo uchádzača obstarávateľovi vedie k narušeniu hospodárskej súťaže alebo má za následok porušenie zásad nediskriminácie, rovnakého zaobchádzania a transparentnosti, za podmienok uvedených v článkoch 40 a 41 smernice 2014/24/EÚ42. | 25 % |
| 19. | Súťažné konanie s rokovaním  s podstatnou zmenou podmienok stanovených v oznámení o vyhlásení verejného obstarávania alebo v špecifikáciách obstarávania | Článok 29 ods. 1 a 3 smernice 2014/24/EÚ  Článok 47  smernice 2014/25/EÚ | V rámci súťažného konania s rokovaním sa podstatne zmenili pôvodné podmienky zákazky43, čo si vyžadovalo uverejnenie nového verejného obstarávania. | 25 % |
| 20. | Neodôvodnené  zamietnutie neobvykle | Článok 69 | Ponuky týkajúce sa prác/dodávok/služieb, ktoré sa javili ako neobvykle nízke,  boli zamietnuté, ale obstarávateľ ešte pred zamietnutím týchto ponúk písomne | 25 % |

42 Takéto poradenstvo je neoprávnené bez ohľadu na to, či k nemu dochádza v čase vypracovania súťažných podkladov alebo počas predchádzajúceho postupu podávania žiadosti o projekt.

43 Pozri poslednú vetu v článku 29 ods. 3 smernice 2014/24/EÚ.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Právny**  **základ/referenčný dokument** | **Opis nezrovnalosti** | **Sadzba opravy** |
|  | nízkych ponúk | smernice 2014/24/EÚ  Článok 84  smernice 2014/25/EÚ  Spojené veci C-285/99 *Lombardini* a C-286/99 *Mantovani* EU:C:2001:610, body 78 – 86 a vec T-402/06,  *Španielsko/Komisia*, EU:T:2013:445, bod 91 | nepoložil príslušným uchádzačom otázky (prostredníctvom ktorých by napríklad žiadal podrobné informácie o podstatných prvkoch ponuky, ktoré považuje za dôležité) alebo takéto otázky položené boli, ale obstarávateľ nie je schopný preukázať, že posúdil odpovede poskytnuté dotknutými uchádzačmi. |  |
| 21. | Konflikt záujmov s vplyvom na výsledok verejného obstarávania | Článok 35  smernice 2014/23/EÚ  Článok 24  smernice 2014/24/EÚ  Článok 42  smernice 2014/25/EÚ  Vec C-538/13, *eVigilo*  EU:C:2015:166,  body 31 – 47 | Vždy, keď sa zistil neohlasený alebo nedostatočne zmiernený konflikt záujmov podľa článku 24 smernice 2014/24/EÚ (alebo článku 35 smernice 2014/23/EÚ, prípadne podľa článku 42 smernice 2014/25/EÚ), a dotknutému uchádzačovi sa podarilo získať predmetnú zákazku (predmetné zákazky)44. | 100 % |

44 Konflikt záujmov sa môže vyskytnúť už vo fáze prípravy projektu, pokiaľ táto príprava projektu mala vplyv na súťažné podklady/postup verejného obstarávania.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Právny**  **základ/referenčný dokument** | **Opis nezrovnalosti** | **Sadzba opravy** |
| 22. | Kolúzia vo verejnom obstarávaní45  (zistená úradom pre hospodársku súťaž/na boj proti kartelom, súdom alebo iným príslušným orgánom) | Článok 35  smernice 2014/23/EÚ  Článok 24  smernice 2014/24/EÚ  Článok 42  smernice 2014/25/EÚ | Prípad 1a: Kolúzni uchádzači konali bez pomoci osoby pôsobiacej v rámci systému riadenia a kontroly alebo obstarávateľa, pričom jednej kolúznej spoločnosti sa podarilo získať predmetnú(-é) zákazku(-y). | 10 % |
| Prípad 1b: Ak sa verejného obstarávania zúčastnili len kolúzne spoločnosti, hospodárska súťaž bola vážne narušená. | 25 % |
| Prípad 2: Osoba pôsobiaca v systéme riadenia a kontroly alebo obstarávateľa sa zapojila do kolúzie vo verejnom obstarávaní tým, že pomáhala kolúznym uchádzačom, pričom jednej kolúznej spoločnosti sa podarilo získať predmetnú(- é) zákazku(-y).  V tomto prípade dochádza k podvodu/konfliktu záujmov zo strany osoby pôsobiacej v rámci systému riadenia a kontroly, ktorá pomáha kolúznym spoločnostiam, alebo zo strany verejného obstarávateľa. | 100 % |
|  |

# Realizácia zákazky

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Právny základ/referenčný dokument** | **Opis nezrovnalosti** | **Sadzba opravy** |
| 23. | Úpravy prvkov zákazky stanovených v oznámení o vyhlásení verejného  obstarávania alebo | Článok 43  smernice 2014/23/EÚ  Článok 72 | 1. Úpravy v zákazke (vrátane obmedzenia rozsahu zákazky) nie sú v súlade s článkom 72 ods. 1 uvedenej smernice. | 25 % pôvodnej zákazky a nových  prác/dodávok/služieb (ak existujú) vyplývajúcich |

45 Ku kolúzii vo verejnom obstarávaní dochádza vtedy, keď skupiny firiem konšpirujú s cieľom zvýšiť ceny alebo znížiť kvalitu tovarov, prác alebo služieb ponúkaných v rámci verejného obstarávania. Oprava nie je opodstatnená, ak kolúzni uchádzači konali bez pomoci osoby pôsobiacej v rámci systému riadenia a kontroly alebo obstarávateľa, pričom žiadnej z kolúznych spoločností sa nepodarilo získať predmetnú(-é) zákazku(-y).

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Právny základ/referenčný dokument** | **Opis nezrovnalosti** | **Sadzba opravy** |
|  | v špecifikáciách obstarávania, ktoré nie sú v súlade so smernicami | smernice 2014/24/EÚ  Článok 89  smernice 2014/25/EÚ  Vec C-496/99P, *Succhi di Frutta* EU:C:2004:236,  body 116 a 118  Vec C-454/06, *Pressetext*  EU:C:2008:351  Vec C-340/02,  *Komisia/Francúzsko*, EU:C:2004:623  Vec C-91/08, *Wall AG*, EU:C:2010:182 | Úpravy prvkov zákazky sa však nebudú považovať za nezrovnalosť podliehajúcu finančnej oprave, ak sa dodržia podmienky stanovené v článku 72 ods. 2, t. j.:  a) hodnota úprav je nižšia ako obe z týchto hodnôt:   1. finančné limity stanovené v článku 4 smernice 2014/24/EÚ46 a 2. 10 % pôvodnej hodnoty zákazky v prípade zákaziek na poskytnutie služieb a zákaziek na dodanie tovaru a menej ako 15 % pôvodnej hodnoty zákazky v prípade zákaziek na uskutočnenie stavebných prác, a   b) úpravou sa nemení celková povaha zmluvy alebo rámcovej dohody47.  2. K značnej úprave prvkov zákazky (ako sú napríklad cena, povaha prác, obdobie ukončenia, platobné podmienky, použité materiály) dôjde vtedy, ak táto úprava podstatne zmení charakter vykonávanej zákazky v porovnaní s pôvodnou zákazkou. Úprava sa v každom | z úprav |

46 Finančné limity sa revidujú každé dva roky, pozri článok 6 smernice.

47 Pojem „celková povaha zmluvy alebo rámcovej dohody“ sa v smerniciach nevymedzuje a ešte nebol predmetom judikatúry. Pozri takisto odôvodnenie 109 smernice 2014/24/EÚ. V tejto súvislosti sa ďalšie usmernenie uvádza v podkladovom dokumente SIGMA č. 38 o verejnom obstarávaní – úpravy zákazky (dostupnom na adrese <http://www.sigmaweb.org/publications/Public-Procurement-Policy-Brief-38-200117.pdf>): *„Úprava je povolená, ak sa výslovne uvádza v doložkách o preskúmaní stanovených v pôvodných súťažných podkladoch. Doložky o preskúmaní môžu poskytnúť určitý stupeň flexibility v podmienkach zákazky. Úpravy zákazky nemožno povoliť len preto, že boli vopred uvedené v súťažných podkladoch. Doložky o preskúmaní uvedené v súťažných podkladoch musia byť jasné, presné a jednoznačné. Doložky o preskúmaní nesmú byť formulované v širšom zmysle s cieľom zahŕňať všetky možné zmeny. Doložka o preskúmaní, ktorá je príliš všeobecná, bude pravdepodobne porušovať zásadu transparentnosti a predstavuje riziko rozdielneho zaobchádzania. (...) V doložkách o preskúmaní sa musí uvádzať rozsah a povaha možných úprav alebo možností, ako aj podmienky, za akých sa môžu použiť. (...) Doložky o preskúmaní nesmú meniť celkový charakter zákazky. (…) Napríklad nová zákazka bude pravdepodobne vypracovaná vtedy, ak sa povaha zákazky zmení takým spôsobom, že sa bude vyžadovať dodanie iných výrobkov alebo poskytnutie služieb iného druhu, než boli výrobky a služby stanovené v pôvodnej zákazke. Za takýchto okolností nebude úprava povolená, aj keď rozsah, povaha a podmienky pre rôzne výrobky alebo nové služby boli vopred stanovené jasným, presným a jednoznačným spôsobom.“*.

|  |  |  |  |  |
| --- | --- | --- | --- | --- |
| **Č.** | **Typ nezrovnalosti** | **Právny základ/referenčný dokument** | **Opis nezrovnalosti** | **Sadzba opravy** |
|  |  |  | prípade považuje za značnú, ak je splnená jedna alebo viacero podmienok stanovených v článku 72 ods. 4 smernice 2014/24/EÚ. |  |
| Článok 72 ods. 1 písm. b) posledný pododsek  a článok 72 písm. c) bod  iii) smernice 2014/24/EÚ | Akékoľvek zvýšenie ceny prekračujúce 50 % hodnoty pôvodnej zákazky. | 25 % pôvodnej zákazky a 100 % súvisiacich úprav zákazky (zvýšenie ceny) |